Andrius Vasila

Andrius Vasila (Andrius Vanagaitis, Andrius Krokuvietis, , m. 1398 m. lapkričio 14 d.) – pirmasis Vilniaus vyskupas.

Biografija 

Pranciškonas. Gimė Mažojoje Lenkijoje, kilęs iš Vanago (Jastrzebiec) herbo bajorų. Politinę ir diplomatinę karjerą pradėjo Vengrijos karaliaus dvare kaip karalienės Elžbietos, karalaitės Jadvygos motinos nuodėmklausys. Nuo 1370 m. liepos 31 d. titulinis Šėrėto (Moldavija) vyskupas, 1376–1386 m. Gniezno arkivyskupo sufraganas. Po aukštaičių krikšto 1388 m. paskirtas Vilniaus vyskupu. Jo rūpesčiu pastatyta Vilniaus katedra, Šv. Martyno koplyčia Aukštutinėje pilyje, Ukmergės, Maišiagalos, Nemenčinės, Medininkų, Krevo, Obolcų, Ainos parapijų bažnyčios. Įkūrė Vilniaus katedros mokyklą, 1397 m. pranciškonų vienuolynus Lydoje ir Ašmenoje. Garsėjo kaip geras pamokslininkas.

Šaltiniai 

Vilniaus vyskupai